पीएम नरेंद्र मोदी: चाणक्‍य के बाद सरदार पटेलही थे, जिन्‍होंने देश को एकता के सूत्र में पिरोने का काम किया - News State
Oct 31, 2019 | 12:01 PM
प्रधानमंत्री नरेंद्र मोदी (PM Narendra Modi) ने गुरुवार को सरदार वल्लभ भाई पटेल (Sardar Vallabh Bhai Patel) की 144वीं जयंती के मौके पर केवाड़िया में 'स्टेच्यू ऑफ यूनिटी (Statue Of Unity)' पर पुष्पांजलि अर्पित कर उन्हें श्रद्धांजलि दी. इस दिन को राष्ट्रीय एकता दिवस (National Unity Day) के रूप में मनाया जाता है. इस दौरान आयोजित समारोह को संबोधित करते हुए पीएम नरेंद्र मोदी ने कहा, भारतीयों की यही एकता राष्ट्र के विरोधियों के सामने सबसे बड़ी चुनौती है. भारत आर्थिक ताकतों में अपनी जगह बना रहा है. आज पूरी दुनिया भारत को गंभीरता से सुनती है. चाणक्य (Chanakya) ने सदियों पहले देश को एकजुट करने का काम किया था. इसके बाद अगर कोई ये काम कर पाया तो वो थे सरदार वल्लभ भाई पटेल (Sardar Vallabh Bhai Patel). उन्होंने अपनी इच्छाशक्ति से देशविरोधी सारी ताकतों को तहस-नहस कर दिया